2. pielikums

Informatīvajam ziņojumam

“Par cilvēkresursu nodrošināšanu

valsts informācijas un komunikācijas tehnoloģiju

platformu uzturēšanai”

# **Oficiālās elektroniskās adreses informācijas sistēma**

***1. Esošās situācijas apraksts***

Oficiālās elektroniskās adreses informācijas sistēma tiek izstrādāta 2014.-2020. gada plānošanas perioda darbības programmas “Infrastruktūra un pakalpojumi” darbības programmas “Izaugsme un nodarbinātība” specifiskā atbalsta mērķa 2.2.1. “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” ietvaros, Vides aizsardzības un reģionālās attīstības ministrijai īstenojot projektu “Publiskās pārvaldes informācijas un komunikāciju tehnoloģiju arhitektūras pārvaldības sistēma (PIKTAPS)” (līguma Nr. 2.2.1.1/16/I/001) (turpmāk – PIKTAPS projekts).

Oficiālā elektroniskā adrese (e-adrese) kā valsts pārvaldē vienots risinājums tiek ieviests, lai elektroniskā vidē nodrošinātu garantētu, drošu un ērtu oficiālo saziņu starp valsts iestādēm un privātpersonām, tai skaitā, to nodrošinot vienas sistēmas ietvaros. Juridiskām personām e-adreses izmantošana no 2020. gada 1. janvāra saskaņā ar Oficiālās elektroniskās adreses likuma 5. panta pirmo daļu un pārejas noteikumu 3.punktu būs obligāta. E-adrese atvieglo darbu valsts iestādēm – tām nav jāmeklē juridiskās personas faktiskā atrašanās adrese, lai sūtījums tiktu nosūtīts pa pastu, tā vietā tas tiks nosūtīts elektroniski – caur e-adresi.

Aplūkojot e-adreses statistiku, var secināt, ka tā izmantošanas aktivitāte pieaug ik mēnesi (skatīt 1.attēlu) un, ņemot vērā, ka, sākot ar 2020. gadu, tā būs obligāta arī juridiskām personām, tad ir prognozējams, ka šis pieaugums gada laikā strauji pieaugs.

*1.attēls*



***2. Administratīvo resursu ietaupījums, kas veidojas no sistēmas lietošanas***

Kā minēts iepriekš, sākot ar 2020. gadu, tā būs obligāta arī juridiskām personām, kas nodrošinās to, ka nozaru ministrijām un to padotības iestādēm vairs nebūs vēstules veidā jāsūta tie sūtījumi, kam jānodrošina droša piegāde.

Aprēķinā (1.tabulā) izmantots pieņēmums, ka nozaru ministrijas un to padotības iestādes gadā juridiskām personām pa pastu nosūta 100 000 ierakstītas vēstules (pieņēmums izdarīts, balstoties uz <http://www.sam.gov.lv/sm/content/?cat=441> statistikas datiem - kopā nosūtītas vēstules ~ 27 milj., ekspress pasts/kurjers izmantots ap 4,5 milj. sūtījumu).

Vidēji viena papīra dokumenta reģistrēšana (zīmogs, datums, numurs), skenēšana, aploksnes sagatavošana, pasta sūtījuma reģistrēšana www.pasts.lv aizņem aptuveni 10 minūtes. Turpretī, lai e-adresē nosūtītu vēstuli iestādei, lietvedim tas aizņem aptuveni vienu minūti uz vienu dokumentu.

*1. tabula*

|  |  |  |  |
| --- | --- | --- | --- |
| Vēstules, ko valsts pārvalde gadā nosūta juridiskām personām pa pastu (skaits) | Paredzamais resurss, ja tiktu sūtītas vēstules pa pastu (cilvēkdienas) | Viena amata vieta (ņemot vērā atvaļinājuma dienas) | **e-adreses gada ietaupījums (cilvēkslodzes)** |
| 100 000 | 1 875 c/d | 224 c/d | **8,37 c/s** |

Ar e-adreses ieviešanu nozaru ministrijās un to padotības iestādēs tiek ietaupītas 8,37 lietvežu amata (3.amatu saime, 11.mēnešalgu grupa, IV. līmenis) vietas gadā, kas sastāda198 453,42 *euro* ietaupījumu gadā, ieskaitot arī darba vietu uzturēšanas izmaksas 26 206,47 *euro* gadā.

***3. Sistēmai šobrīd pieejamais cilvēkresursu apjoms***

Šobrīd Valsts reģionālās attīstības aģentūrai (turpmāk – VRAA) cilvēkresursi e-adreses risinājuma uzturēšanai ir 1 sistēmu analītiķis un 1 sistēmu administrators, kuri tiek finansēti no Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmas “Infrastruktūra un pakalpojumi” darbības programmas “Izaugsme un nodarbinātība” specifiskā atbalsta mērķa 2.2.1. “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” ietvaros īstenotā projekta “Publiskās pārvaldes informācijas un komunikācijas tehnoloģiju arhitektūras pārvaldības sistēma”, kura īstenošana paredzēta līdz 2019. gada 24. novembrim.

***4. Papildus nepieciešamie cilvēkresursi risinājuma uzturēšanai***

Lai nodrošinātu sistēmas attīstību un pilnveidošanu, kā arī risinājuma attīstībā un uzturēšanā esošo speciālistu aizvietošanu, ir nepieciešami resursi (risinājuma uzturēšanai un attīstībai, integrāciju ar ārējām informācijas sistēmai nodrošināšanai, pārvaldībai, un atbilstību noteiktajām vadlīnijai auditēšanai, kā arī citiem ar e-adreses sistēmu un tai pieintegrēto risinājumu attīstības darbiem):

* + 3 sistēmu analītiķi;
	+ 2 sistēmu administratori.

Kā rezultātā no 2020. gada papildus ir nepieciešami 162 701,65 *euro* gadā, kā arī vienreizējs maksājums darbinieku darbavietas iekārtošanai 8 331 *euro* apmērā jeb:

* 3 sistēmu analītiķi (19.4.amatu saime, 12.mēnešalgu grupa, IV līmenis), kam atalgojumam nepieciešami 88 227,99 *euro* gadā, darba vietas iekārtošanai 5 554 *euro* (atbilstoši VRAA aprēķiniem) un darbavietas uzturēšanai 9 393 *euro* (atbilstoši VRAA aprēķiniem) gadā;
* 2 sistēmu administratori (19.5.amatu saime, 12.mēnešalgu grupa, IV A līmenis), kam atalgojumam nepieciešami 58 818,66 *euro* gadā, darba vietas iekārtošanai 2 777 *euro* (atbilstoši VRAA aprēķiniem) un darbavietas uzturēšanai 6 262 *euro* (atbilstoši VRAA aprēķiniem) gadā.

*2.tabula. Nepieciešamais papildu finansējums un papildu amata vietas*

|  |  |  |  |
| --- | --- | --- | --- |
|  | 2020. gads | 2021. gads | 2022. gads un turpmāk |
| Atlīdzība | 147 047 | 147 047 | 147 047 |
| Darba vietu izveide | 8 331 |  |  |
| Darba vietas uzturēšana | 15 655 | 15 655 | 15 655 |
| **Finansējums kopā** | **171 033** | **162 702** | **162 702** |
| **Amata vietu skaits** | **5** | **5** | **5** |

Vides aizsardzības un reģionālās attīstības ministrs J. Pūce

Edgars Cīrulis, 67079076

edgars.cirulis@vraa.gov.lv

Vineta Brūvere, 67026575

vineta.bruvere@varam.gov.lv